Oficialusis leidinys L 185 , 25/07/2000 p. 0027 - 0029



Komisijos reglamentas (EB) Nr. 1609/2000 2000 m. liepos 24 d. kuriuo sudaromas sąrašas produktų, kuriems nebetaikomas Tarybos reglamentas (EEB) Nr. 737/90 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. kovo 22 d. Tarybos reglamentą (EEB) Nr. 737/90 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos [1], su paskutiniais pakeitimais padarytais Reglamentu (EB) Nr. 616/2000 [2], ypač į jo 6 straipsnį, kadangi: (1) remdamasi Reglamento (EEB) Nr. 737/90 6 straipsniu Komisija patvirtina produktų, kuriems tas reglamentas nebetaikomas, sąrašą; (2) dauguma žemės ūkio produktų, šiuo metu importuojamų iš trečiųjų šalių, nėra paveikti radioaktyvaus užterštumo, atsiradusio dėl Černobylio avarijos arba paveikti tiek nedaug, kad nekelia praktiškai jokio pavojaus sveikatai; (3) siekiant į tai atsižvelgti, Komisijos reglamentu (EB) Nr. 727/97 [3] buvo sudarytas sąrašas produktų, kuriems nebetaikomas Reglamentas (EEB) Nr. 737/90; (4) remiantis rezultatais, gautais atlikus Komisijos pavestus tyrimus, siekiant įvertinti galimas valstybių narių žemės ūkio produkcijos, kurioje radioaktyviojo cezio kiekiai viršija Reglamente (EEB) Nr. 737/90 nustatytas normas, importo apimtis, galima daryti išvadą, kad to reglamento galima nebetaikyti dar dviems produktams (arbatžolėms ir tam tikriems augalams); (5) 1999 m. liepos 27 d. Komisijos reglamente (EB) Nr. 1661/1999, nustatančiame išsamias Reglamento (EEB) Nr. 737/90 taikymo taisykles [4], produktų, kuriems taikomas Tarybos reglamentas (EEB) Nr. 737/90, sąrašas pateikiamas jau kitokiu stiliumi, todėl muitinėms bus lengviau tuo sąrašu naudotis; (6) šiame reglamente numatomos priemonės atitinka Komiteto nuomonę, pareikštą Reglamento (EEB) Nr. 737/90 7 straipsnyje nustatyta tvarka, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 727/97 panaikinamas. 2 straipsnis Visiems produktams, išskyrus tuos, kurie išvardinti priede, Reglamentas (EEB) Nr. 737/90 daugiau nebetaikomas. 3 straipsnis Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 24 d. Komisijos vardu Margot Wallström Komisijos narė [1] OL L 82, 1990 3 29, p. 1 [2] OL L 75, 2000 3 24, p. 1 [3] OL L 108, 1997 4 25, p. 16 [4] OL L 197, 1999 7 29, p. 17 -------------------------------------------------- PRIEDAS PRODUKTŲ, KURIEMS TAIKOMAS REGLAMENTAS (EEB) Nr. 737/90, SĄRAŠAS CN kodas | Aprašymas | 01011910 | Gyvi arkliai, veisliniai negrynaveisliai, skerstini | 010290 | Gyvi galvijai, veisliniai negrynaveisliai, naminės rūšys | 010391 | Gyvos kiaulės, veislinės negrynaveislės, mažesnės kaip 50 kg masės | 010392 | Gyvos kiaulės, veislinės negrynaveislės, 50 kg arba didesnės kaip 50 kg masės | 010410 | Gyvos avys, veislinės negrynaveislės | 01042090 | Gyvos ožkos, veislinės negrynaveislės | 0105 | Gyvi naminiai paukščiai, t. y. Gallus domesticus rūšies antys, žąsys, kalakutai ir patarškos | 010600 | Kiti gyvi gyvuliai | 2 skyrius | Mėsa ir ir valgomieji mėsos subproduktai | ex 4 skyrius | Pieno produktai; paukščių kiaušiniai; natūralus medus; gyvūninės kilmės valgomieji produktai, nenurodyti kitoje vietoje, išskyrus produktus, kurių CN kodai yra 04081120, 04081920, 04089120 ir 04089920 | ex070951 | Grybai, švieži arba šaldyti, nesukultūrinti | ex07108069 | Grybai (nevirti arba virti garuose arba vandenyje), užšaldyti, nesukultūrinti | ex07119060 | Grybai, iš anksto apdoroti (pavyzdžiui, konservuoti dujiniu sieros dioksidu, sūrymu, sieros vandeniu arba kitais konservuojamaisiais tirpalais), tačiau papildomai neapdorojus vartoti netinkami, nesukultūrinti | ex07123000 | Džiovinti grybai, sveiki, supjaustyti stambiais gabalais, supjaustyti griežinėliais, susmulkinti arba sumalti į miltelius, bet toliau neapdoroti, nesukultūrinti | 081040 | Spanguolės, mėlynės ir kitos Vaccinium genties uogos, šviežios | 08119050 | Vaccinium myrtillus rūšies uogos, nevirtos arba virtos garuose arba vandenyje, užšaldytos, į kurias pridėta arba nepridėta cukraus ar kitų saldiklių | 08119070 | Vaccinium myrtilloides ir Vaccinium angustifolium rūšių uogos, nevirtos arba virtos garuose arba vandenyje, užšaldytos, į kurias pridėta arba nepridėta cukraus ar kitų saldiklių | 08129040 | Vaccinium myrtillus rūšies uogos, iš anksto apdorotos (pavyzdžiui, konservuotos dujiniu sieros dioksidu, sūrymu, sieros vandeniu ar kitais konservuojamaisiais tirpalais), tačiau papildomai neapdorojus vartoti netinkamos | 160100 | Dešros ir panašūs produktai iš mėsos, mėsos subproduktų arba kraujo; maisto produktai, daugiausiai pagaminti iš šių produktų | 1602 | Kiti gaminiai arba konservai iš mėsos, mėsos subproduktų arba kraujo | ex160300 | Mėsos ekstraktai ir syvai | ex20019050 | Grybai, paruošti arba konservuoti su actu arba acto rūgštimi, nesukultūrinti | ex20031080 | Grybai, paruošti arba konservuoti be acto arba acto rūgšties, nesukultūrinti | --------------------------------------------------